CELEX: 52016PC0644
Language: fi
Date: 2016-10-07
Title: Ehdotus NEUVOSTON TÄYTÄNTÖÖNPANOPÄÄTÖS luvan antamisesta Italian tasavallalle jatkaa yhteisestä arvonlisäverojärjestelmästä annetun direktiivin 2006/112/EY 285 artiklasta poikkeavan erityistoimenpiteen soveltamista annetun päätöksen 2013/678/EU muuttamisesta

EUROOPAN KOMISSIO
            Bryssel 7.10.2016
            COM(2016) 644 final
            2016/0314(NLE)
            Ehdotus
            NEUVOSTON TÄYTÄNTÖÖNPANOPÄÄTÖS
            luvan antamisesta Italian tasavallalle jatkaa yhteisestä arvonlisäverojärjestelmästä annetun direktiivin 2006/112/EY 285 artiklasta poikkeavan erityistoimenpiteen soveltamista annetun päätöksen 2013/678/EU muuttamisesta
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               Ehdotuksen perustelut ja tavoitteet
            
            
               Yhteisestä arvonlisäverojärjestelmästä 28. marraskuuta 2006 annetun direktiivin 2006/112/EY
                  1
               , jäljempänä ’alv-direktiivi’, 395 artiklan 1 kohdan mukaan neuvosto voi yksimielisesti komission ehdotuksesta antaa jäsenvaltiolle luvan soveltaa kyseisen direktiivin säännöksistä poikkeavia erityistoimenpiteitä arvonlisäveron kantamisen yksinkertaistamiseksi tai tietyntyyppisen verovilpin tai veron kiertämisen estämiseksi.
            
            
               Italian tasavalta pyysi kirjeessään, jonka komissio kirjasi vastaanotetuksi 5. huhtikuuta 2016, lupaa jatkaa vapautuksen myöntämistä arvonlisäverosta sellaisille verovelvollisille, joiden liikevaihto jää alle 65 000 euron raja-arvon. Komissio antoi alv-direktiivin 395 artiklan 2 kohdan mukaisesti Italian tasavallan hakemuksen tiedoksi muille jäsenvaltioille 21. kesäkuuta 2016 päivätyllä kirjeellä. Komissio ilmoitti 22. kesäkuuta 2016 päivätyllä kirjeellä Italian tasavallalle, että sillä oli kaikki hakemuksen arviointia varten tarvittavat tiedot.
            
            
               Yhdenmukaisuus muiden alaa koskevien politiikkojen säännösten kanssa
            
            
               Alv-direktiivin XII osaston 1 luvussa annetaan jäsenvaltioille mahdollisuus soveltaa pieniin yrityksiin erityisjärjestelmiä, kuten mahdollisuutta myöntää verovapautus verovelvollisille, joiden vuosittainen liikevaihto jää tietyn raja-arvon alle. Tällainen vapautus merkitsee sitä, ettei verovelvollisen tarvitse veloittaa arvonlisäveroa luovutuksistaan ja suorituksistaan, minkä vuoksi verovelvollinen ei voi vähentää arvonlisäveroa tuotantopanoksistaan.
            
            
               Tämä toimenpide otettiin ensimmäistä kertaa käyttöön neuvoston direktiivin 67/228/ETY
                  2
                14 artiklan säännösten mukaisesti. Jäsenvaltiot, jotka eivät käyttäneet mainitussa säännöksessä säädettyä mahdollisuutta, pystyivät kuitenkin myöhemmin direktiivin 77/388/ETY
                  3
                24 artiklan 2 kohdan b alakohdan (uudelleenlaatimisen jälkeen alv-direktiivin 285 artiklan ensimmäinen kohta) nojalla myöntämään arvonlisäverovapautuksen verovelvollisille, joiden vuosittainen liikevaihto on enintään 5 000 euroa. Italian tasavalta ei käyttänyt hyväkseen neuvoston direktiivin 67/228/ETY 14 artiklassa säädettyä mahdollisuutta.
            
            
               Koska Italian tasavallassa on paljon verovelvollisia, joiden vuosittainen liikevaihto on erittäin alhainen, se pyysi vuonna 2007 poikkeusta yksinkertaistaakseen pieniin yrityksiin sovellettavia alv-velvoitteita ja tehdäkseen veronkannon helpommaksi kansalliselle verohallinnolle. Kyseisen poikkeuksen mukaan vapautus myönnettäisiin verovelvollisille, joiden vuosittainen liikevaihto on enintään 30 000 euroa. Tämä poikkeus myönnettiin neuvoston päätöksellä 2008/737/EY
                  4
                31. joulukuuta 2010 saakka, ja sen voimassaoloa jatkettiin myöhemmin 31. joulukuuta 2013 saakka neuvoston päätöksellä 2010/688/EU
                  5
                ja 31. joulukuuta 2016 saakka neuvoston päätöksellä 2013/678/EU
                  6
               , jolla lisäksi nostettiin vapautuksen raja-arvo enintään 65 000 euroon vuotuisesta liikevaihdosta. Italian tasavalta pyytää nyt, että tämän verovelvolliselle vapaaehtoisen toimenpiteen voimassaoloa jatkettaisiin 31. joulukuuta 2019 saakka. Italian tasavalta on myös pyytänyt komissiota harkitsemaan määräajan pidentämistä 31. joulukuuta 2022 saakka. 
            
            
               Italian tasavallan toimittamista tiedoista ilmenee, että toimenpiteen vaikutus lopullisessa kulutusvaiheessa kerättyihin verotuloihin on vähäinen.
            
            
               Poikkeukset myönnetään tavallisesti rajoitetuksi ajaksi, jotta voidaan arvioida, onko erityistoimenpide asianmukainen ja toimiva. Lisäksi on huomattava, että direktiivin 2006/112/EY 281–294 artiklan säännöksiä, jotka koskevat pienten yritysten erityisjärjestelmää, tarkastellaan parhaillaan uudelleen. Kuten arvonlisäveroa koskevassa toimintasuunnitelmassa
                  7
                todetaan, komission on määrä esitellä ehdotus, joka on muodoltaan kattava yksinkertaistamispaketti, vuoden 2017 loppuun mennessä.
            
            
               Sen vuoksi ehdotetaan, että poikkeuksen soveltamista jatkettaisiin 31. joulukuuta 2019 saakka tai sellaisen direktiivin voimaantuloon asti, jolla muutetaan pienten yritysten erityisjärjestelmää koskevia direktiivin 2006/112/EC säännöksiä. Käynnissä olevan uudelleentarkastelun vuoksi poikkeuksen voimassaolon pidentämistä 31. joulukuuta 2022 saakka ei pitäisi ottaa huomioon. Verovelvollisten olisi edelleen voitava valita tavanomaiset arvonlisäverojärjestelyt.
            
            
               Yhdenmukaisuus unionin muiden politiikkojen kanssa
            
            
               Pyydetty poikkeus vastaa komission tiedonannon ”Pienet ensin” – Eurooppalaisia pk-yrityksiä tukeva aloite (”Small Business Act”)
                  8
                tavoitteita. Tiedonannossa kehotetaan jäsenvaltioita ottamaan lainsäädännön valmistelussaan huomioon pk-yritysten erityispiirteet ja sen vuoksi yksinkertaistamaan voimassa olevaa sääntely-ympäristöä. Lisäksi toimenpiteen soveltamisessa ja sen soveltamisalaan kuuluvien yritysten valvonnassa ei ole todettu ongelmia.
            
            
               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE
            
            
               •Oikeusperusta
            
            
               
                  Alv-direktiivin 395 artikla.
               
            
            
               •Toissijaisuusperiaate (jaetun toimivallan osalta) 
            
            
               
                  Kun otetaan huomioon ehdotuksen perustana oleva alv-direktiivin säännös, toissijaisuusperiaatetta ei sovelleta. 
               
            
         
         
            
               •Suhteellisuusperiaate
            
            
               Päätös koskee jäsenvaltiolle sen omasta hakemuksesta annettavaa lupaa, eikä siihen liity velvollisuuksia.
            
            
               
                  Koska poikkeuksen soveltamisala on rajallinen, erityistoimenpide on oikeassa suhteessa tavoitteeseen nähden eli siihen nähden, että tarkoituksena on yksinkertaistaa pienten yritysten alv-velvoitteita ja tehdä veronkantoa helpommaksi kansalliselle verohallinnolle. 
               
            
            
               •Toimintatavan valinta
            
            
               
                  Ehdotettu toimintatapa: neuvoston täytäntöönpanopäätös.
               
               
                  Muut toimintatavat eivät soveltuisi seuraavasta syystä:
               
               
                  Neuvoston direktiivin 2006/112/EY 395 artiklan mukaan yhteisistä alv-säännöistä voidaan poiketa vain, jos neuvosto antaa siihen luvan komission ehdotuksesta tekemällään yksimielisellä päätöksellä. Neuvoston täytäntöönpanopäätös on parhaiten soveltuva toimintatapa, koska se voidaan osoittaa yksittäiselle jäsenvaltiolle.
               
            
            
            
               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET
            
            
               •Sidosryhmien kuuleminen
            
            
               Ei koske tätä ehdotusta.
            
            
               •Asiantuntijatiedon keruu ja käyttö
            
            
               
                  Ulkopuolisten asiantuntijoiden käyttö ei ollut tarpeen.
               
            
            
               •Vaikutustenarviointi
            
            
               Päätöksen tarkoituksena on jatkaa yksinkertaistustoimenpidettä, jolla myönnetään arvonlisäverosta vapautus yrityksille, joiden vuotuinen liikevaihto on alle 65 000 euroa. Tämä vähentää huomattavasti hallinnollista taakkaa pk-yrityksissä ja verohallinnossa. Toisaalta arvonlisäveroa maksettaisiin vähemmän. Lisäksi on huomattava, että yksinkertaistettu järjestelmä on vapaaehtoinen.
            
            
               Koska poikkeuksen soveltamisala on suppea ja sen voimassaoloaika rajallinen, vaikutukset ovat joka tapauksessa rajalliset.  
            
            
               4.TALOUSARVIOVAIKUTUKSET
            
            
               Ehdotuksella ei ole vaikutuksia unionin talousarvioon, koska Italia tekee kompensaatiolaskelman neuvoston asetuksen (ETY, Euratom) N:o 1553/89
                  9
                6 artiklan mukaisesti.
            
            
               5.LISÄTIEDOT
            
            
               Ehdotus sisältää raukeamislausekkeen.
            
         
         
            
               2016/0314 (NLE)
            
            
               Ehdotus
            
            
               NEUVOSTON TÄYTÄNTÖÖNPANOPÄÄTÖS
            
            
               luvan antamisesta Italian tasavallalle jatkaa yhteisestä arvonlisäverojärjestelmästä annetun direktiivin 2006/112/EY 285 artiklasta poikkeavan erityistoimenpiteen soveltamista annetun päätöksen 2013/678/EU muuttamisesta
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen, 
            
            
               ottaa huomioon yhteisestä arvonlisäverojärjestelmästä 28 päivänä marraskuuta 2006 annetun neuvoston direktiivin 2006/112/EY
                  10
                ja erityisesti sen 395 artiklan, 
            
            
               ottaa huomioon Euroopan komission ehdotuksen,
            
            
               sekä katsoo seuraavaa:
            
            
               (1)Italialle annettiin neuvoston päätöksellä 2008/737/EY
                  11
                lupa myöntää 31 päivään joulukuuta 2010 poikkeustoimenpiteenä vapautus verovelvollisille, joiden vuosittainen liikevaihto on enintään 30 000 euroa. Tämän poikkeuksen soveltamista jatkettiin myöhemmin 31. joulukuuta 2013 saakka neuvoston päätöksellä 2010/688/EU
                  12
                ja 31. joulukuuta 2016 saakka neuvoston päätöksellä 2013/678/EU
                  13
               , jolla lisäksi korotettiin vapautuksen raja-arvo enintään 65 000 euroon vuotuisesta liikevaihdosta.
            
            
               (2)Italia haki komissiossa 5 päivänä huhtikuuta 2016 vastaanotetuksi kirjatulla kirjeellä lupaa direktiivin 2006/112/EY 285 artiklasta poikkeavaan toimenpiteeseen jatkaakseen vapautuksen myöntämistä tietyille verovelvollisille, joiden vuosittainen liikevaihto jää alle 65 000 euron. Tämän toimenpiteen ansiosta kyseiset verovelvolliset saisivat vapautuksen arvonlisäverosta.
            
            
               (3)Komissio antoi Italian hakemuksen tiedoksi muille jäsenvaltioille 21 päivänä kesäkuuta 2016 päivätyllä kirjeellä. Komissio ilmoitti 22 päivänä kesäkuuta 2016 päivätyllä kirjeellä Italialle, että sillä oli kaikki hakemuksen arviointia varten tarvittavat tiedot.
            
            
               (4)Jäsenvaltioilla on jo käytettävissään direktiivin 2006/112/EY XII osaston mukainen pienten yritysten erityisjärjestelmä. Tämä toimenpide, jonka voimassaolon jatkamista haetaan, poikkeaa mainitun direktiivin 285 artiklasta ainoastaan siltä osin, että Italian soveltamassa järjestelmässä vuosittaisen liikevaihdon raja-arvo on yli 5 000 euroa.
            
            
               (5)Pyydetty poikkeus on komission 25 päivänä kesäkuuta 2008 antaman tiedonannon ”Pienet ensin – Eurooppalaisia pk-yrityksiä tukeva aloite (”Small Business Act”)”
                  14
                tavoitteiden mukainen.
            
            
               (6)Koska tämä poikkeustoimenpide on vähentänyt pienten yritysten alv-velvoitteita, Italialle olisi annettava lupa soveltaa toimenpidettä edelleen rajoitetun ajan. Verovelvollisten olisi edelleen voitava valita tavanomaiset arvonlisäverojärjestelyt.
            
            
               (7)Poikkeukset myönnetään tavallisesti rajoitetuksi ajaksi, jotta voidaan arvioida, onko erityistoimenpide asianmukainen ja toimiva. Lisäksi direktiivin 2006/112/EY 281–294 artiklan säännöksiä, jotka koskevat pienten yritysten erityisjärjestelmää, tarkastellaan parhaillaan uudelleen. Pyydetyn poikkeuksen olisi sen vuoksi oltava ajallisesti rajoitettu, ja siihen olisi liitettävä raukeamislauseke.
            
            
               (8)Italian toimittamista tiedoista ilmenee, että raja-arvon korottamisella on vain vähäinen vaikutus lopullisessa kulutusvaiheessa kerättävien verotulojen kokonaismäärään.
            
            
               (9)Poikkeus ei vaikuta arvonlisäverosta kertyviin unionin omiin varoihin,
            
            
               ON HYVÄKSYNYT TÄMÄN PÄÄTÖKSEN: 
            
            
               1 artikla
            
         
         
            
               Korvataan päätöksen 2013/678/EU 2 artikla seuraavasti: 
            
            
               ”2 artikla
            
            
               Tämä päätös tulee voimaan päivänä, jona se annetaan tiedoksi.
            
            
               Tätä päätöstä sovelletaan 1 päivästä tammikuuta 2017 sellaisen direktiivin voimaantulopäivään, jolla muutetaan direktiivin 2006/112/EY 281–294 artiklan säännöksiä, jotka koskevat pienten yritysten erityisjärjestelmää, tai  31. päivään joulukuuta 2019 riippuen siitä, kumpi näistä ajankohdista on aikaisempi.”
            
            
               2 artikla
            
            
               Tämä päätös on osoitettu Italian tasavallalle.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  EUVL L 347, 11.12.2006, s. 1.
               
               
                  
                     (2)
                  Toinen neuvoston direktiivi 67/228/ETY, annettu 11 päivänä huhtikuuta 1967, jäsenvaltioiden liikevaihtoverolainsäädäntöjen yhdenmukaistamisesta, yhteisen arvonlisäverojärjestelmän rakenteesta ja soveltamissäännöistä (EYVL 71, 14.4.1967, s. 1303).
               
               
                  
                     (3)
                  Kuudes neuvoston direktiivi 77/388/ETY, annettu 17 päivänä toukokuuta 1977, jäsenvaltioiden liikevaihtoverolainsäädännön yhdenmukaistamisesta – yhteinen arvonlisäverojärjestelmä: yhdenmukainen määräytymisperuste  (EYVL L 145, 13.6.1977, s. 1).
               
               
                  
                     (4)
                  Neuvoston päätös 2008/737/EY, tehty 15 päivänä syyskuuta 2008, luvan antamisesta Italian tasavallalle soveltaa yhteisestä arvonlisäverojärjestelmästä annetun direktiivin 2006/112/EY 285 artiklasta poikkeavaa toimenpidettä, EUVL L 249, 18.9.2008, s. 13.
               
               
                  
                     (5)
                  Neuvoston täytäntöönpanopäätös 2010/688/EU, annettu 15 päivänä lokakuuta 2010, luvan antamisesta Italian tasavallalle jatkaa yhteisestä arvonlisäverojärjestelmästä annetun direktiivin 2006/112/EY 285 artiklasta poikkeavan erityistoimenpiteen soveltamista (EUVL L 294, 12.11.2010, s. 12). 
               
               
                  
                     (6)
                  
                  
                     Neuvoston täytäntöönpanopäätös 2013/678/EU, annettu 15 päivänä marraskuuta 2013, luvan antamisesta Italian tasavallalle jatkaa yhteisestä arvonlisäverojärjestelmästä annetun direktiivin 2006/112/EY 285 artiklasta poikkeavan erityistoimenpiteen soveltamista
                  
                   (EUVL L 316, 27.11.2013, s. 35).
               
               
                  
                     (7)
                  Komission tiedonanto Euroopan parlamentille, neuvostolle ja Euroopan talous- ja sosiaalikomitealle arvonlisäveroa koskevasta toimintasuunnitelmasta, Kohti EU:n yhtenäistä arvonlisäveroaluetta – aika tehdä päätöksiä, Bryssel, 7.4.2016, COM(2016)148 final. 
               
               
                  
                     (8)
                  KOM(2008) 394, 25.6. 2008.
               
               
                  
                     (9)
                  Neuvoston asetus (ETY, Euratom) N:o 1553/89, annettu 29 päivänä toukokuuta 1989, arvonlisäverosta kertyvien omien varojen lopullisesta yhdenmukaisesta kantomenettelystä (EYVL L 155, 7.6.1989, s. 9).
               
               
                  
                     (10)
                  EUVL L 347, 11.12.2006, s. 1.
               
               
                  
                     (11)
                  Neuvoston päätös 2008/737/EY, tehty 15 päivänä syyskuuta 2008, luvan antamisesta Italian tasavallalle soveltaa yhteisestä arvonlisäverojärjestelmästä annetun direktiivin 2006/112/EY 285 artiklasta poikkeavaa toimenpidettä (EUVL L 249, 18.9.2008, s. 13). 
               
               
                  
                     (12)
                  Neuvoston täytäntöönpanopäätös 2010/688/EU, annettu 15 päivänä lokakuuta 2010, luvan antamisesta Italian tasavallalle jatkaa yhteisestä arvonlisäverojärjestelmästä annetun direktiivin 2006/112/EY 285 artiklasta poikkeavan erityistoimenpiteen soveltamista (EUVL L 294, 12.11.2010, s. 12). 
               
               
                  
                     (13)
                  
                  
                     Neuvoston täytäntöönpanopäätös 2013/678/EU, annettu 15 päivänä marraskuuta 2013, luvan antamisesta Italian tasavallalle jatkaa yhteisestä arvonlisäverojärjestelmästä annetun direktiivin 2006/112/EY 285 artiklasta poikkeavan erityistoimenpiteen soveltamista
                  
                   (EUVL L 316, 27.11.2013, s. 35).
               
               
                  
                     (14)
                  Komission tiedonanto neuvostolle, Euroopan parlamentille, Euroopan talous- ja sosiaalikomitealle ja alueiden komitealle – ”Pienet ensin” – Eurooppalaisia pk-yrityksiä tukeva aloite (”Small Business Act”), Bryssel 25.6.2008, KOM(2008) 394 lopullinen.